I Sæby Kulturhus var ti nordjyske par søndag mødt op i deres fineste klæder. For fjerde år i træk blev regionsmesterskaberne i folkedans for par afholdt. Tre dommer bedømte parene i tre forskellige klassiske folkedanse. Der blev set på det tekniske og på de dansenes udstråling. Dagens favoritter var Inger Nielsen fra Frederikshavn og Ture Andersen fra Hjørring. De danser ikke normalt sammen, men de har været partnere til de fire regionsmesterskaber, hvor de har vundet hvert år. - Man vil jo gerne vinde, det vil man jo. Man vil gerne være den bedste, siger Inger Nielsen Og de fik da også lov til at beholde titlen som regionens bedste. Nu kan de se frem til landsmesterskaberne i maj, hvor de skal repræsentere Nordjylland.

Referat:
Ti par dystede søndag om sejren som regionens bedste folkedanserpar.